**ΠΑΡΑΜΥΘΟΣΑΛΑΤΑ-Η ΝΕΡΑΙΔΑ ΚΑΙ ΤΟ ΞΩΤΙΚΟ**

Μια φορά κι έναν καιρό ζούσε μια νεράιδα κι ένα ξωτικό. Αυτά ήταν διαφορετικά. Η μια είχε φτερά κι ήταν μικροσκοπική, ο άλλος ήταν με μεγάλα αυτιά και μυτερά. Νόμιζαν ότι τους κορόιδευαν. Όπως περπατούσαν στεναχωρημένοι, βγήκε ένας Πινόκιο.

-Γεια σας, πώς σας λένε; Εμένα Δάφνη. Εσένα;

-Ξωτικούλη.

-Εγώ είμαι ο Πινόκιο. Μέχρι τώρα έμενα στα τρία γουρουνάκια. Μπήκαμε σε ένα σπίτι του Έλμερ. Κι αυτός ήταν διαφορετικός, με πολλά χρώματα. Κι αυτόν τον κοροϊδεύανε και ζήτησε μια χάρη:

-Μπορείτε να με βοηθήσετε να βαφτώ γκρι;

-Ναι!!! Πάμε!

Κι άρχισαν να τον βάφουν. Δεκατρία λεπτά αργότερα…

- Ελμερ, είσαι έτοιμος να δεις τον εαυτό σου;

-Ναι!

Τα τρία γουρουνάκια έγιναν φίλοι με τον λύκο και την Κοκκινοσκουφίτσα. Όταν βγήκαν μια βόλτα, όλοι τους κοροϊδεύανε, μα η νεράιδα τους είπε ότι θα τους κάνει μάγια. Αυτοί φοβήθηκαν και από τότε όλοι μαζί έκαναν παρέα: το ξωτικό, η νεράιδα, ο Πινόκιο , τα τρία γουρουνάκια, ο Ελμερ . Έζησαν αυτοί καλά κι εμείς καλύτερα.

**Τιανέλα Σάρκα**

**ΤΟ ΔΙΑΦΟΡΕΤΙΚΟ ΤΣΙΤΑΧ**

Κάποτε ζούσε ένα τσιτάχ όπου ήταν μπλε ενώ τα άλλα τσιτάχ είναι ανοιχτά κίτρινα. Όταν μεγάλωσε λίγο και κατάλαβε πως ήταν μπλε, δεν ήθελε να πηγαίνει σχολείο. Ούτε καν να βγαίνει από το σπίτι. Η μαμά του δεν άντεξε αυτή την στενοχώρια του γιου της και τον πήγε στον γιατρό.

   Όταν πήγαν στον γιατρό, αυτός έπαθε σοκ, επειδή είδε το πρώτο και πιο σπάνιο τσιτάχ της ιστορίας. Την επόμενη μέρα πήγε σχολείο όλο χαρά. Τα παιδιά τον κοροϊδεύανε, ενώ ο δάσκαλος είχε τρελαθεί που είδε  ένα μπλε τσιτάχ.

    Μετά από λίγα χρόνια έγινε πλούσιο, εμφανιζόταν σε τηλεοράσεις, ήταν διάσημο και οι φίλοι του- δηλαδή αυτοί που τον κορόιδευαν - πέθαναν λόγω πείνας και δίψας…

**Θάνος Τσεσμελής**

**ΤΟ ΜΟΝΑΧΙΚΟ ΤΡΙΑΝΤΑΦΥΛΛΟ**

Κάποτε σε ένα μοναχικό δάσος ζούσε ένα τριαντάφυλλο. Το τριαντάφυλλο αυτό ένιωθε πολύ μοναξιά, γιατί δεν είχε πολλούς φίλους. Τριγύρω του δεν υπήρχαν πολλά λουλούδια. Μόνο μερικά χαμομήλια είχαν φυτρώσει ολόγυρα. Όλη μέρα ήταν στενοχωρημένο με πεσμένα πέταλα και οι άλλοι δεν του έδιναν σημασία. Ένιωθε πολλή μοναξιά.

    Μια μέρα εκεί που ο ουρανός ήταν γαλάζιος, ξαφνικά φύσηξε ένας τρομερός αέρας. Το τριανταφυλλάκι μας είδε στον ουρανό να πέφτουν πολλές άσπρες νιφάδες και ξαφνιάστηκε. Δεν μπορούσε να καταλάβει τι ήταν αυτά τα πλάσματα γύρω του. Μερικές μέρες μετά που ήταν ακόμη ξαφνιασμένο, άρχισαν να ανθίζουν τριγύρω του πολλά και όμορφα λουλούδια. Τότε κατάλαβε ότι αυτοί οι χνουδωτοί επισκέπτες ήταν μικρά σποράκια που μεταμορφώθηκαν σε όμορφα άνθη και γέμισε ο τόπος χρώματα.

     Από εκείνη την ημέρα ποτέ ξανά δεν ένιωσε μόνο. Έζησε την υπόλοιπη ζωή του με πολλούς φίλους.

**Αννέτα Ράπι**

**O EΛΕΦΑΝΤΑΣ ΜΕ ΤΑ ΜΕΓΑΛΑ ΑΥΤΙΑ**

Κάποτε ζούσε ένας ελέφαντας με μεγάλα αυτιά σε μια άγρια ζούγκλα με τους συγγενείς του και άλλες δυο οικογένειες. Τον ελέφαντα τον κορόιδευαν όλη την ώρα οι άλλοι ελέφαντες, εκτός από τον μπαμπά του. Αυτός ήθελε να φύγει μακριά. Ένιωθε μοναχικός και στενοχωριόταν.

    Μια μέρα αποφάσισε να φύγει μακριά. Ενώ περιπλανιόταν, τον βρήκαν μερικοί άνθρωποι και τον πήγαν στον ζωολογικό κήπο. Εκεί βρήκε και άλλους ελέφαντες με μακριά αυτιά. Τότε κατάλαβε ότι δεν ήταν ο μοναδικός με τη μορφή αυτή. Σύντομα όλα τα ελεφαντάκια είχαν γίνει μια υπέροχη συντροφιά.

   Από τότε το ελεφαντάκι σταμάτησε να νιώθει άσχημα για τα αυτιά του και έζησε για πάντα χαρούμενο.

**Βλάσης Νικόλας Ντελής**

**Η ΕΓΚΑΤΑΛΕΛΕΙΜΕΝΗ ΣΦΗΚΑ**

Κάποτε σε ένα υπόγειο υπήρχε μια σφηκοφωλιά. Η βασίλισσα είχε αφήσει τα καινούργια της αυγά στη φωλιά της. Σ' ένα από αυτά τα αυγά ήταν μέσα μια σφήκα που ήταν ονομασμένη CARLOS.

Τρεις μέρες μετά….

Μετά από τρεις μέρες μερικά αυγά είχαν εκκολαφθεί  και άρχισαν να πηγαίνουν και να φεύγουν από το υπόγειο για να πάρουν φαγητό με σκοπό να ταΐσουν τα αυγά της φωλιάς. Μια από αυτές τις σφήκες ήταν ο CARLOS.

Μια εβδομάδα μετά….

Όλα πήγαιναν καλά για τη σφηκοφωλιά αλλά μια μέρα μερικά μερμήγκια πήγανε και έκαναν μια επίθεση στη φωλιά. Πάρα πολλές σφήκες έχασαν τη ζωή τους. Ο Carlos όμως έζησε.

Μια μέρα μετά…..

Η φωλιά μετακόμισε, αλλά ξέχασαν τον Carlos. Μερικές ώρες πέρασαν και ο Carlos προσπαθούσε να βρει τη φωλιά. Όσο έψαχνε, βρήκε μια κυψέλη μελισσών και άρχισε να τις σκοτώνει για να φάει το μέλι τους. Μετά από πολλή ώρα τα κατάφερε και τους έφαγε το μέλι. Ύστερα έφυγε, βρήκε άλλη σφηκοφωλιά, αλλά δεν τον ήθελαν οι σφήκες που έμεναν εκεί.

Έξι μέρες μετά…..

Μετά από πολύ ψάξιμο βρήκε την παλιά φωλιά του, αλλά οι σφήκες δεν τον θυμόντουσαν. Ο Carlos πήγε στην βασίλισσα και αυτή τον θυμόταν αλλά ακόμα δεν είχε φίλους. Τουλάχιστον ήταν πίσω στο σπίτι του. Έδωσε λίγο μέλι στη βασίλισσα και της είπε πώς και από πού το βρήκε, ειδικά την τοποθεσία της κυψέλης των μελισσών. Μετά από μερικές επιθέσεις στην κυψέλη, η φωλιά ήταν γεμάτη φαϊ και μέλι, επειδή τους είπε την τοποθεσία μιας κυψέλης μελισσών ο Carlos.

**Βαγγέλης Σύρος**

**ΤΟ ΝΤΡΟΠΑΛΟ ΧΑΜΣΤΕΡΑΚΙ**

Κάποτε σ’ ένα όμορφο δάσος ζούσε ένα γλυκούλι, ντροπαλό, άσπρο χάμστερ που συνήθως ήταν μόνο του και ντρεπόταν να μιλάει στα άλλα χαμστεράκια. Οι άλλοι κορόιδευαν το χαμστεράκι, επειδή ντρεπόταν και καθόταν μόνο του. Αυτό στενοχωριόταν, γιατί δεν του άρεσε να το κοροϊδέυουν. Αισθανόταν πάρα πολύ άσχημα.

Ξαφνικά το χαμστεράκι είδε πως ένα ζωάκι από το είδος του έπεσε σε μια λίμνη. Τότε εκείνο πήγε να το σώσει. Πήδηξε στην λίμνη και το γλίτωσε.

   Την επόμενη μέρα όλοι φέρονταν τέλεια στη Snowflake το χαμστεράκι και αυτή ήταν πολύ χαρούμενη. 'Ολοι έγιναν φίλοι της και της είπαν πως δεν θα την κοροϊδέψουν ποτέ ξανά, διότι κατάλαβαν ότι η Snowflake είναι πολύ καλό χαμστεράκι.

Κυλούσαν οι μέρες και Snowflake περνούσε τέλεια, αλλά το πιο καλό που έγινε ήταν ότι σταμάτησε πια να είναι ντροπαλή. Τώρα φερόταν πιο φυσιολογικά από ότι φερόταν πριν και ήταν πολύ χαμογελαστή και απόλυτα ήρεμη. Ποτέ ξανά δεν ένιωσε ντροπή και τώρα ήταν χαρούμενη με τους φίλους της.

**Aρετή Πανοπούλου**

**ΤΟ ΦΟΒΙΣΜΕΝΟ ΕΛΑΦΙ**

  Κάποτε σε ένα πυκνό δάσος κοντά σε μια λίμνη ζούσε ένα φοβισμένο ελάφι που έτρεχε ανάμεσα στα δέντρα. Αυτό το ελάφι ήταν πολύ δειλό και ένιωθε μόνο, γιατί είχε απομακρυνθεί από τη φωλιά του. Φοβόταν όλα τα ζώα του δάσους. Τα άλλα ζώα του φέρονταν με μίσος και αυτό αναζητούσε συνεχώς την οικογένειά του.

   Μια μέρα ένας φιλικός λαγός του είπε ότι, αν θέλει να βρει την οικογένειά του, θα πρέπει να περάσει πολλούς δρόμους. Το ελάφι ήταν πολύ μικρό για να κάνει αυτή την περιπετειώδη πορεία. Όμως μια μέρα αποφάσισε να πάει.

   Στο δρόμο του συνάντησε μια μεγάλη φωτιά. Τότε το ελάφι πανικοβλήθηκε και πήδηξε με φόρα πάνω απ’ την φωτιά. Μετά συνέχισε τον δρόμο του. Το ελάφι νόμιζε ότι φτάνει, αλλά τον περίμενε κι άλλη συμφορά. Συνάντησε τέσσερις μεγάλες τίγρεις, αλλά αυτό ήταν τόσο γρήγορο που μπορούσε να ξεφύγει.

Μετά από πολλές περιπέτειες το ελάφι έφτασε στην οικογένειά του και χάρηκε πολύ.   Από τότε το ελάφι μας κατάλαβε ότι είχε πολλές δυνατότητες και μπορούσε να αντιμετωπίσει τα πάντα.

**Αφροδίτη Σούτα**

**Η ΠΕΡΙΠΕΤΕΙΑ ΤΗΣ ΜΙΚΡΗΣ ΕΛΕΝΗΣ**

Κάποτε ζούσε ένα κοριτσάκι που ήταν πέντε χρονών. Έμενε σε ένα μικρό ξύλινο σπίτι. Η συμπεριφορά της δεν ήταν και πολύ καλή, γιατί στενοχωριόταν που οι συμμαθητές της την κορόιδευαν. Όταν τους καλούσε στο σπίτι της, της έλεγαν πως είχε ένα απαίσιο μικρό σπιτάκι. Εκείνη δεν την ένοιαζε, διότι είχε κάπου να μένει και δεν έμενε στους δρόμους.

Μια μέρα το κοριτσάκι έμαθε πως τα προβλήματα υγείας της γιαγιάς της είχανε χειροτερέψει. Όταν το άκουσε από τη μητέρα της ανησύχησε και ήθελε να βρει μια λύση για να τη βοηθήσει. Μόλις πήγε στο δωμάτιό της σκέφτηκε να φύγουν από την Κρήτη όπου έμεναν και να πάνε στη Μυτιλήνη που ήταν η γιαγιά της. Λέει στη μητέρα της:

-Μπορούμε να πάμε να μείνουμε με τη γιαγιά και να την φροντίζουμε; Αφού έχει χρήματα να μας βοηθήσει οικονομικά.

-Συμφωνώ, λέει η μητέρα, αλλά πώς θα πάμε ενώ δεν έχουμε χρήματα;

-Μπορεί να μας τα στείλει αυτή.

-Ωραία! Θα στείλω ένα μήνυμα στον παππού. Τώρα ετοίμασε τα πράγματά σου και πες το και στον μπαμπά να ετοιμαστεί κι αυτός.

Το επόμενο πρωί ο παππούς έστειλε τα χρήματα κι αυτοί ξεκίνησαν να πάνε με τα πόδια στο λιμάνι, μιας και ήταν πολύ κοντά στο σπίτι τους. Μπήκαν σε ένα μεγάλο κρουαζιερόπλοιο και τους οδήγησαν στην καμπίνα τους. Έφτιαξαν τα πράγματα, πήγαν επάνω στο κατάστρωμα κι έκατσαν να απολαύσουν την όμορφη θέα. Η Ελένη-αυτό ήταν το όνομα της ηρωίδας μας- πήγε με τη μητέρα στην καμπίνα, έβαλε το μαγιό της για να παίξει στην πισίνα με την τσουλήθρα. Λίγο αργότερα έφαγαν και πήγαν να ξεκουραστούν.

Μετά από λίγη ώρα έφτασαν στη γιαγιά της. Τη ρώτησαν αν είναι καλύτερα, όμως εκείνη δεν ήταν καλά και δεν είχε όρεξη να τους μιλήσει.

Μετά από αρκετό καιρό, όταν πια είχε αναρρώσει εντελώς, τους περίμενε μια έκπληξη. Η γιαγιά είχε κανονίσει να πάνε διακοπές σε ένα ξενοδοχείο. Έκατσαν εκεί αρκετό καιρό και γύρισαν ξανά στο σπίτι με τη γιαγιά τους.

**Μαρίλια Νοϊτάκη**

**Η ΛΗΔΑ Η ΜΙΚΡΗ ΠΥΓΟΛΑΜΠΙΔΑ**

Κάποτε σε ένα όμορφο λιβάδι ζούσε μια πυγολαμπίδα, η Λήδα, που το βράδυ όπως όλες οι άλλες πυγολαμπίδες φώτιζαν τη γη. Όμως το φεγγάρι κάθε βράδυ κι αυτό έφεγγε τόσο φωτεινά, που τραβούσε την προσοχή των όλων των άλλων ζώων.

Μια μέρα η Λήδα ρώτησε τη μητέρα της: «Γιατί το φεγγάρι είναι τόσο φωτεινό;» ρωτάει. « Το φεγγάρι κάνει τη δουλειά του, όπως κι εμείς» της απαντάει. «Όμως αυτό είναι τόσο φωτεινό που κανείς δεν μας προσέχει» παραπονέθηκε η Λήδα. Το φεγγάρι άκουγε τη συζήτησή τους και τη λυπήθηκε.

Μια νύχτα λοιπόν το φεγγάρι συνάντησε τη Λήδα και της είπε πως έχει κουραστεί και χρειάζεται τη βοήθειά της να φωτίσει αυτή τον ουρανό, ώστε αυτό να πάει πίσω από τον λόφο να ξεκουραστεί. « Μα, πώς θα το κάνω αυτό;» ρώτησε η Λήδα. « Αυτό εσύ θα το σκεφτείς» απάντησε το φεγγάρι. Τότε της ήρθε μια ιδέα: Κατά το ηλιοβασίλεμα θα συγκέντρωνε όλες τις πυγολαμπίδες και θα πετάγανε στον ουρανό με σχηματισμό κύκλου. Έτσι κι έγινε. Συγκεντρώ-θηκαν όλες μαζί και κάνανε έναν μεγάλο κύκλο, σαν το φεγγάρι. Πιάστηκαν χέρι χέρι και πέταξαν ψηλά. Έριξαν το φως τους και φωτίστηκε ο ουρανός.

Όλα τα ζώα θαμπώθηκαν – πιο ωραίο φεγγάρι δεν είχαν δει – και το όνειρο της Λήδας εκπλη-ρώθηκε! Πρώτη φορά φώτισε τον ουρανό! Την μέρα το φεγγάρι την ευχαρίστησε και η Λήδα ένιωσε πολύ χαρούμενη.

**Άρτεμις Ορφανού**

**Ο ΘΥΜΩΜΕΝΟΣ ΠΙΘΗΚΟΣ**

  Κάποτε ήταν ένας πίθηκος που ζούσε σε μια άγρια ζούγκλα. Ήταν συνεχώς θυμωμένος και με το παραμικρό νευρίαζε. Όταν κάποιος τον κορόιδευε, εκείνος είχε πολύ θυμό μέσα του και τους έκανε δύο κομματάκια. Όλοι οι άλλοι που ήταν φίλοι του πίθηκου , τον αποφεύγανε και δεν τον ήθελαν στην παρέα τους.

    Μια μέρα ο πίθηκος που καθόταν στη γωνιά του και κοιμόταν , είδε ένα όνειρο και ξύπνησε θυμωμένος. Ανοίγοντας τα μάτια του ξαφνικά εμφανίστηκε μπροστά του ένα παιδί που το έλεγαν Ταρζάν. Ήταν μικρός σε ηλικία και πολύ γυμνασμένος. Ο Ταρζάν ενθουσιάστηκε με το μικρό ζωάκι και άρχισε να του μιλάει. Ο μικρός πίθηκος ένιωσε αγάπη και οι δυο αυτοί έγιναν οι καλύτεροι φίλοι.

  Καθώς περνούσε ο καιρός το πιθηκάκι μας άρχισε να αλλάζει συμπεριφορά. Από τότε που μπήκε στη ζωή του πιθήκου ο μικρός Ταρζάν, έγινε πιο τρυφερός και γλυκομίλητος. Όλα τα ζώα της ζούγκλας άρχισαν να του φέρονται ευγενικά και τον ήθελαν στις παρέες τους. Το πιθηκάκι μας αυτό που κατάλαβε από όλη αυτή την ιστορία ήταν πόσο σημαντική είναι η συντροφιά και η αγάπη.

**Κριστιάνο Ντούκα**

**Ο ΓΚΑΡΥ ΤΟ ΦΕΓΓΑΡΙ**

Μια φορά κι έναν καιρό ήταν ένα φεγγάρι που το έλεγαν Γκάρυ. Ο Γκάρυ ήταν ένα βαριεστημένο, συννεφιασμένο φεγγάρι που το μόνο που του άρεσε ήταν ο ήλιος. Το πρόβλημα ήταν ότι ξεχνούσε να λάμπει το βράδυ και τη δουλειά του την έκαναν τ’ αστέρια.

Μια μέρα, την ώρα του ηλιοβασιλέματος τσακώθηκε με τον ήλιο. Την ημέρα δεν μπορούσε να κοιμηθεί από τη στενοχώρια , γιατί ο ήλιος ήταν ο καλύτερός του φίλος. Έτσι το επόμενο βράδυ ήπιε πέντε καφέδες για να μην κοιμηθεί, αλλά τελικά τον πήρε ο ύπνος.

Το επόμενο ηλιοβασίλεμα ο Γκάρυ προσπάθησε να πιάσει κουβέντα με τον ήλιο , αλλά εκείνος του είπε σαν δικαιολογία πως έπρεπε να πάει να ξεκουραστεί. Ο Γκάρυ αναστατώθηκε πολύ.

Το βράδυ έβαλε σκοπό να κοιμηθεί, ώστε το άλλο πρωί να βρει μια μάγισσα, για να του δώσει ένα φίλτρο και να μην κοιμάται τα βράδια. Όλο το πρωί έψαχνε στον τηλεφωνικό κατάλογο για να βρει μια μάγισσα. Τελικά βρήκε μια, που ήταν η καλύτερη σε όλο τον κόσμο. Την πήρε απ’ ευθείας τηλέφωνο και της ζήτησε το φίλτρο της αϋπνίας, του οποίου η δράση διαρκούσε οχτώ ώρες.Η μάγισσα του ζήτησε να συναντηθούν στις 12.00 τα μεσάνυχτα, γιατί δεν έβγαινε ποτέ το πρωί. Ο Γκάρυ έβαλε στόχο να μείνει ξύπνιος μέχρι εκείνη την ώρα. Τελικά τα κατάφερε και κοιμήθηκε το υπόλοιπο βράδυ.

Την επόμενη μέρα, όταν άρχισε να σουρουπώνει, ήπιε το φίλτρο που του έδωσε η μάγισσα και έμεινε ξύπνιος. Το ηλιοβασίλεμα μίλησε με τον ήλιο και αυτή τη φορά συμφι-λιωθήκανε.

Από τότε όλοι ήταν καλά και η φιλία του Γκάρυ και του ήλιου καλύτερα….

**Γεωργία Σιγάλα**

**ΠΑΡΑΜΥΘΟΣΑΛΑΤΑ ΑΝΩ ΚΑΤΩ**

‘Όταν ο ξυλοκόπος άφησε την Κοκκινοσκουφί-τσα στο σπίτι της, εκείνη βρήκε τη φίλη της τη Χιονάτη, και τη ρώτησε αν ήθελε να πάνε μια βόλτα για να εξερευνήσουν πέρα από το χωριό στο μεγάλο λιβάδι.

Στον δρόμο βρήκανε μερικά ψιχουλάκια-μάλλον του Κοντορεβιθούλη- που σχημάτιζαν ένα μονοπάτι. Το ακολούθησαν και έφτασαν σε τρία μικρά σπιτάκια. Τα τρία κατσικάκια, που έμεναν εκεί, τους έκαναν το τραπέζι. Όταν τέλειωσαν άκουσαν κάτι από το παράθυρο. Ήταν ο λύκος που φυσούσε και ξεφυσούσε. Η παρέα τον άκουσε κάπως στενοχωρημένο και τον ρώτησαν γιατί ήταν λυπημένος. Εκείνος τους είπε πως είχε άσθμα και δεν μπορούσε να φυσήξει. Και του άρεσε τόσο να φυσάει! Μέχρι να γίνει καλά, τον φιλοξένησαν τα κατσικάκια, που του έφτιαχναν τσάι κάθε πρωί.

Μετά από λίγες μέρες ο λύκος , που ήταν πολύ καλός και ευγενικός , ήταν πια καλά και μπορούσε να φυσήξει. Ύστερα, αφού είχε αναρρώσει πλήρως έμεινε μαζί με τα κατσικάκια, αλλά πριν γίνουν αυτά, τα δυο κορίτσια έπρεπε να επιστρέψουν στο σπίτι τους , γιατί οι γονείς τους θα ανησυχούσαν που τα παιδιά τους λείπουν τόσες μέρες. Έτσι ευχαρίστησαν τα τρία κατσικάκια για την φιλοξενία και πήραν τον δρόμο για το σπίτι. Από τότε ο λύκος δεν ξαναμάλωσε με τα κατσικάκια, έγιναν φίλοι και ζήσαν αυτοί καλά κι εμείς καλύτερα…

**Σωκράτης Τραυλός**

**ΤΑ ΤΡΙΑ ΓΟΥΡΟΥΝΑΚΙΑ ΚΙ Ο ΠΙΝΟΚΙΟ**

Μια φορά κι έναν καιρό ζούσαν σε ένα σπιτάκι τρία γουρουνάκια μαζί με τη γιαγιά τους. Περνούσαν πολύ ωραία μαζί. Έπαιζαν , χόρευαν και πήγαιναν βόλτες.

Μια μέρα η γιαγιά τούς είπε ότι έχουν μεγαλώσει και πρέπει να πάνε να ζήσουν μόνοι τους. Τα γουρουνάκια αρνήθηκαν . Η γιαγιά για να τα κάνει να νιώθουν καλύτερα τους έδωσε ένα δώρο, τον Πινόκιο, ένα ξύλινο κουκλάκι που μια νεράιδα το ζωντάνεψε. Ο Πινόκιο είπε στα γουρουνάκια ότι θα είναι πάντα δίπλα τους για να μην φοβούνται.

Μια μέρα αργότερα ξεκίνησαν. Περπάταγαν πολλή ώρα μέχρι που βρήκαν έναν χώρο να φτιάξουν το σπίτι τους. Δυο ολόκληρες μέρες τους πήρε. Μια μέρα κάποιος τους χτύπησε την πόρτα. Ήταν ο λύκος. Τα γουρουνάκια πανικοβλήθη-καν. Ο Πινόκιο είπε ότι δεν φοβάται. Αμέσως όμως του μεγάλωσε η μύτη. Άρα έλεγε ψέματα.

Αργότερα άρχισαν να ακούγονται ήχοι από το ταβάνι. Ο Πινόκιο σκέφτηκε ότι ο λύκος θα έμπαινε από την καμινάδα. Γι’ αυτό τα γουρουνάκια έβαλαν φωτιά στο τζάκι και τον έκαψαν. Ο λύκος μετάνιωσε και έγινε φίλος με τα γουρουνάκια και τον Πινόκιο.

Έτσι τα γουρουνάκια τα κατάφεραν. Έγιναν ήρωες και γνώρισαν δυο φίλους , τον Πινόκιο και τον λύκο.

**Δήμητρα Σουλιώτη**

**Ο ΜΙΚΡΟΣ ΠΡΙΓΚΗΠΑΣ ΚΑΙ ΟΙ ΓΑΛΑΤΕΣ**

Μια φορά κι έναν καιρό ζούσαν σε ένα γαλατικό χωριό οι δυο πολύ γνωστοί πολεμιστές: Ο Αστερίξ και ο Οβελίξ με τον σκύλο του, Ιντεφίξ. Αυτοί οι δυο προστάτευαν το χωριό τους με τον μαγικό ζωμό του δρουίδη Πανοραμίξ που έδινε υπερανθρώπινη δύναμη. Τους άρεσαν να μπλέκονται σε καβγάδες, να κυνηγάνε αγριογούρουνα και να δέρνουν Ρωμαίους. Όμως κανένας Ρωμαίος δεν επιτίθοταν.

Μια μέρα οι μικρός Πρίγκηπας που είχε τον ολόδικό του πλανήτη, πήγε στην Γη και ζήτησε από τους Γαλάτες την βοήθειά τους. Όλοι αναρωτήθηκαν γιατί. Τους απάντησε ότι οι Ρωμαίοι βρήκαν έναν τρόπο να πηγαίνουν όπου θέλουν κι ότι έχουν κατακτήσει τους γειτονικούς πλανήτες. Αναρωτήθηκαν πώς το κάνουν αυτό. Τους είπε ότι στο φρούριο Μπαουμπάουρουμ υπάρχει μια μηχανή τηλεμεταφοράς. Πήγαν και τηλεμεταφέρθηκαν στον πλανήτη του μικρού πρίγκηπα.

Από εκεί έβλεπαν τους Ρωμαίους και τους κατακτημένους πλανήτες. Ευτυχώς ήταν ο δρουίδης Πανοραμίξ και η χρυσή του χύτρα. Ζήτησε από τον Οβελίξ να του φέρει κάποια υλικά για να φτιάξει τον μαγικό ζωμό. Τα έφερε και τον έφτιαξε. Τον ήπιαν όλο και άρχισαν να δέρνουν τους Ρωμαίους.

Τέλος οι Ρωμαίοι υποχώρησαν κι ελευθέρω-σαν τους πλανήτες. Γύρισαν πίσω στην αυτό-κρατορία τους και είπαν ότι δε θα ξαναφύγουν ποτέ από κει. Ο μικρός πρίγκηπας ευχαρίστησε τους Γαλάτες, τους γύρισε πίσω στη χώρα τους και ζήσαν αυτοί καλά και εμείς καλύτερα.

**Φοίβος Χριστοδούλου**

**Ιστορίες από τους μαθητές του τμήματος Ε2΄**

**Σχολικό έτος 2021-22**